
KAIŠIADORIŲ RAJONO SAVIVALDYBĖS
ASMENŲ SU NEGALIA GEROVĖS TARYBOS POSĖDŽIO PROTOKOLAS

2025 m. rugpjūčio 14 d. Nr. 3

Posėdis įvyko 2025 m.  rugpjūčio 14 d. 10.00 val.

[bookmark: _Hlk207100670][bookmark: _Hlk207100660]Posėdyje dalyvauja: Aušra Gresienė – VšĮ Lietuvos aklųjų ir silpnaregių pietvakarių centro (LASS) pirmininkė, Renata Karpavičienė – asmenų su negalia teisių gynimo asociacijos narė, Daiva Kaziukėnienė – Kaišiadorių rajono savivaldybės administracijos Socialinės paramos skyriaus vyriausioji specialistė, Eglė Mockevičienė – Kaišiadorių rajono savivaldybės administracijos Socialinės paramos skyriaus vedėja, Darius Vilimas – Kaišiadorių rajono savivaldybės tarybos narys.

DARBOTVARKĖ:
1. Kaišiadorių rajono savivaldybės asmenų su negalia  koordinatoriaus veiklos plano projekto pristatymas ir aptarimas.
2.  Klausimų kitiems posėdžiams aptarimas.

Tarybos posėdyje dalyvauja 5 Tarybos nariai iš 7,  posėdis laikomas teisėtu. 

1.SVARSTYTA. Kaišiadorių rajono savivaldybės asmenų su negalia  koordinatoriaus veiklos plano projekto pristatymas aptarimas.
[bookmark: _Hlk193288185]Komisijos narė - Daiva Kaziukėnienė, laikinai atliekanti asmenų su negalia reikalų koordinatoriaus funkcijas, pristato parengtą Kaišiadorių rajono savivaldybės asmens su negalia koordinatoriaus 2025-2026 metų veiklos planą. Išliekanti problema, asmenų su negalia  fizinės ir informacinės aplinkos nepritaikymas asmenims su negalia. Tuo tikslu numatyta vykdyti fizinės aplinkos prieinamumo asmenims su negalias stebėseną rajone, rengti ir teikti informaciją apie tai atsakingoms institucijoms. Vykdant šią priemonę, bus raginamos viešojo sektoriaus paslaugas teikiančios įstaigos naudotis programa STASIS, kurioje paslaugas teikiančios institucijos ar įstaigos pačios įsivertina ir užpildo duomenis apie savo nuosavybės teise valdomų pastatų prieinamumą. Šio informacinių technologijų įrankio pagalba asmenys su negalia gali gauti tikslią informaciją apie tai, ar tam tikras statinys atitinka asmenų su negalia poreikius. Tuo pačiu yra galimybė pranešti apie prieinamumo reikalavimų neatitinkantį statinį.  Siekiant gerinti informacinės aplinkos prieinamumą, nusimatę informuoti savivaldybių institucijas ir įstaigas apie informacijos teikimo asmenims su negalia jų pasirinktais prieinamais bendravimo būdais rekomendacijas, rengti ir teikti informaciją gyventojams asmenų su negalia klausimais savivaldybės interneto svetainėje, nuolat peržiūrėti viešinamą informaciją ir ją atnaujinti. Dar viena iš  numatytų priemonių – suorganizuoti tarptautinę asmenų su negalia dieną, taip pat bendradarbiaujant su Raudonu Kryžiumi ar Šaulių sąjunga suorganizuoti seminarą asmenims su negalia apie išlikimo krepšį ar kitais mobilizacijos klausimais.  Nuolat rinkti duomenis apie savivaldybės teritorijoje gyvenančių asmenų su negalia padėtį, paslaugų ir (ar) pagalbos asmenims su negalia prieinamumą bei poreikį, sisteminti, analizuoti, esant poreikiui, teikti pasiūlymus atitinkančioms institucijoms.

1.NUTARTA: Taryba susipažino ir pritaria pristatytam 2025-2026 m. asmenų su negalia  koordinatoriaus veiklos planui. 

2.SVARSTYTA. Kiti  klausimai. 

Komisijos pirmininkas - Darius Vilimas siekiant palengvinti asmenų su negalia kasdienybę, pasiūlo kreiptis į didžiausią prekybos centrą Kaišiadoryse, su siūlymu įrengti kaip didžiuosiuose miestuose asmenų su negalia ratukų pasiėmimo vietą. VšĮ Lietuvos aklųjų ir silpnaregių pietvakarių centro (LASS) pirmininkė - Aušra Gresienė išsako vis dar matanti, kad kai kurios įstaigos vis dar  nėra pasižymėję laiptų, durų ženklinimo  asmens su regėjimo negalia. Dar viena išsakoma problema - gydytojų išrašomos 027/a formos dėl techninių pagalbos priemonių išdavimo, yra pateikiamos su  pertekline informacija apie žmogaus ligas. VšĮ Lietuvos aklųjų ir silpnaregių pietvakarių centro (LASS) pirmininkė - Aušra Gresienė informuoja, kad Techninių pagalbos priemonių centro internetinėje svetainėje www.tppc.lt yra atmintinės, kuriose įvardinti kriterijai, pagal kuriuos nustatomas asmens poreikis įsigyti judėjimo TPP (negalios priežastis ir pobūdis, liga ar fizinė būklė). Kaišiadorių rajono savivaldybės administracijos Socialinės paramos skyriaus vedėja - Eglė Mockevičienė pabrėžia, jog  svarbu, kad kiekviena įstaiga, įsivertintų ir asmenų su negalia fizinės  ir informacinės aplinkos pritaikymą, kas yra numatyta ir plėtros plano rodikliuose ir nusimatytų lėšas planuodamos biudžetus ir tiems tikslams.

2.NUTARTA: 
· Kreiptis į  prekybos centrą “IKI Pasažas“ Kaišiadoryse, su siūlymu įrengti asmenų su negalia ratukų pasiėmimo vietą.
· Dar kartą paraginti visas biudžetines įstaigas žymėti (ar atnaujinti žymėjimus) laiptus, iėjimųs į pastatus.
· Parengti įstaigoms raštą, įsivertinti įstaigos prieinamumą, pritaikymą (informacinės ir fizinės aplinkos) asmenims su negalia, bei nusimatyti tam  lėšas 2026 m. biudžete.
· Siūlyti gydymo įstaigoms, per vadovų pasitarimą aptarti gydytojų išrašomų 027/a formų išdavimą (dėl perteklinės informacijos apie žmogaus ligas).
· Sekantį Gerovės tarybos posėdį organizuoti  2025 m. lapkričio mėnesį.


	



Tarybos pirmininkas                                                                                       Darius Vilimas

Tarybos sekretorė                                                                                            Daiva Kaziukėnienė

 



